หลังจากได้อ่านรีวิวร้าน dean&deluca ของคุณดาว (Dow  sirirak ) แล้วเห็นเมนู breakfast strawberry yogurt parfait ดูหน้าตาน่าทานมากๆ คอโยเกิร์ตอย่างเรา เลยตั้งใจแน่วแน่ว่าจะต้องมาลองชิมให้ได้เลยค่ะ

เมนูนี้มีขายในร้านทุกสาขานะคะ ที่มาทานเป็นสาขา central embassy ชั้น 2 ตรงทางเดินเชื่อมไปเซนทรัลชิดลมค่ะ

เมนูนี้จะเป็นแบบสำเร็จรูป ทำแช่ไว้แล้วในตู้ สามารถซื้อกลับบ้านได้ทันที หรือถ้าจะทานที่ร้าน ก้อบอกพนง.แล้วไปนั่งที่โต๊ะ เค้าก้อจะนำโยเกิร์ตพร้อมช้อนอีกนึงคันมาให้ค่ะ

รสชาติ
ตัวโยเกิร์ตด้านบนจะเป็นรสธรรมชาติ แบบไม่ผสมน้ำตาล เวลาทานเลยต้องคนซอสสตรอเบอรี่ พร้อมผลสตรอเบอรี่กวนด้านล่าง  มาผสมให้เข้ากันก่อนนะคะ ส่วนกราโนล่าจะเป็นแบบข้าวโอ๊ตล้วน ไม่ได้ผสมถั่วหรือผลไม้อื่นๆ แต่ก้อกรอบกรุบกรับดี และให้มาเยอะใช้ได้เลยค่ะ ใครจะทานแบบเทผสมกันทีเดียว หรือค่อยๆเทใส่ก้อได้ตามชอบเลยนะคะ แต่ส่วนตัวชอบแบบหลังมากกว่า เพราะจะทำให้ตัวกราโนล่าคงความกรอบ แถมถ้าทานไม่หมดก้อยังสามารถเก็บไปทานต่อได้ด้วยค่ะ ^^

สรุป
ใครที่กำลังมองหาเมนูโยเกิร์ตเพื่อสุขภาพ ไว้ทานรองท้องหรือทานจริงจังในเวลาเร่งด่วน นี่ก้อเป็นอีกตัวเลือกที่น่าสนใจทีเดียวค่ะ ถึงราคา 135 บาทอาจจะดูสูงหน่อย แต่ถ้าทานหมดถ้วยนี่ก้ออิ่มได้เหมือนทานข้าวมื้อนึงเลยนะคะ ยิ่งถ้ามีสตรอเบอรี่สดผสมด้วย คงยิ่งอร่อยขึ้นอีกเยอะเลยเลยด้วยค่ะ